runetrust/blame-folketinget-dk huggingface dataset:
Louise Schack Elholm (V), 2021-01-21:
Og ja, når du så putter fortrængningskravet oveni og du ikke kompenserer danskerne for, at du giver dem en ekstra udgift, men bare tæller det med som en omkostning for staten, så er det jo et problem, at man ikke også kigger på, at det her også gør det dyrere at være dansker.
Benedikte Kiær (KF), 2011-04-26:
Vi lægger i den forbindelse stor vægt på et godt og konstruktivt samarbejde med mange af børneorganisationerne, og derfor har Socialministeriet også indkaldt organisationerne og relevante ministerier til et opfølgende møde i begyndelsen af maj, hvor der bliver mulighed for at drøfte komiteens anbefalinger.
Per Ørum Jørgensen (KF), 2006-04-27:
Så synes jeg, at hr. Kristen Touborg vel et eller andet sted skylder os også at have lidt tålmodighed, så vi kan få kulegravet området, så vi kan få gennemført den uvildige undersøgelse og på baggrund af den vurdere, hvad der er behov for reelt: om der er nogle mangler, hvor der skal sættes ind med flere ressourcer eller der er ting i styringen, vi skal have kigget på.
Ole Sohn (SF), 2008-04-16:
Og jeg forstår godt, at Dansk Folkeparti har meget svært ved at argumentere for det og derfor gør alt muligt for at undgå at få den konkrete debat om det ansvar, som Dansk Folkeparti har for, at vi har en nedslidt ældresektor og en folkeskole, som lider, og hospitaler, som har kronisk mangel på sygeplejersker.
Marianne Jelved (RV), 1999-02-09:
Derfor skal der være en begrænsning af aktiernes andel af formuen, idet aktier er forbundet med større kursrisiko end obligationer og andre såkaldt guldrandede aktiver. Jeg er imidlertid bekendt med, at det udvalg, der er nedsat i Økonomiministeriets regi, udvalget om den finansielle sektor efter år 2000, også ser på denne problemstilling.
Lars Løkke Rasmussen (V), 2016-02-09:
Alligevel er det jo sådan, at man har mulighed for efterfølgende mod en retskendelse, hvis jeg var mistænkt for noget meget, meget alvorligt, for det er jo ikke nogen bananstat vi, lever i, f.eks. at kunne indhente masteoplysninger på min mobiltelefon, så man kan se, hvor jeg har færdedes.
Dorte Bennedsen (S), 2001-05-07:
Jeg vil godt spørge hr. Villy Søvndal, om han anser vore gode kolleger fra Socialdemokratiet, SF, Venstre, De Konservative og også Kristeligt Folkeparti, som sidder i denne narkofølgegruppe, for faglige eksperter, vi sådan kan bygge al vores tiltro på.
Astrid Carøe (SF), 2020-12-04:
Men jeg vil høre, hvad ministeren tænker om, at rigtig mange af de kvinder, der får medhold i deres sag og kommer igennem retssystemet, faktisk ender med at miste deres job bagefter, fordi de simpelt hen ikke kan holde ud at være på den arbejdsplads, hvor de har været udsat for seksuel chikane.
Rune Lund (EL), 2018-01-10:
Det, som jeg i forlængelse af det vil spørge hr. Martin Lidegaard om, er: Hvordan oplever hr. Martin Lidegaard sammenhængen mellem de svar, vi for nylig har fået af ministeren om det her om, at det er en privatretlige aftale, og at den ophører, og at vilkårene skal forhandles på ny, hvis Mærsk sælger sin olie- og gasdivision til Total?
Michael Aastrup Jensen (V), 2019-12-17:
Derfor er jeg rigtig glad for, at vi også allerede nu har kunnet tale om den her screeningsordning, som i hvert fald fra Venstres side er helt højaktuel og forhåbentlig også noget, som regeringen vil tage initiativ til forhandlinger om meget, meget snart – for vi mener, det er vigtigt.
Jens Henrik Thulesen Dahl (DF), 2019-11-21:
»Folketinget opfordrer regeringen til at overveje skridt til at sikre det danske sprogs sproglige pluralisme og forsknings- og ytringsfriheden og undgå, at disse tiltag til »nysprog«, som Københavns Universitets Institut for Kunst- og Kulturvidenskab og Microsoft er eksempler på, udvikler sig til en glidebane.«
Margrete Auken (SF), 1998-12-10:
Man skal huske på, at det er motorvejshastigheder, vi snakker om, og det vil sige, at hvis der overhovedet er plads til det, så er der også en overhalingsbane, og dér vil det jo normalt alt andet lige være betydelig sikrere at komme forbi en bil, der ikke kører lige så hurtigt som en selv.
Lars Christian Lilleholt (V), 2006-05-19:
Og jeg er også sikker på, at i de forhandlinger, vi nu skal have om den fremtidige energistrategi, vil der komme fokus på spørgsmål om forskning og udvikling og også demonstration, som er helt afgørende for at sikre ikke mindst de erhvervsmæssige potentialer på energiområdet.
Inge-Lene Ebdrup (V), 2005-05-26:
Der er det bare, jeg kan konstatere, at vi hverken på nationalt plan, EU-plan eller på internationalt plan i øjeblikket har den viden, der skal til for at kunne udelukke tilsætningsstoffer, altså lave en positivliste med navnene på de relevante tilsætningsstoffer.
Villy Søvndal (SF), 2003-11-19:
Er det ikke et problem, at man kommer til ikke alene at misinformere Folketinget, men man kommer til at misinformere en hel befolkning, fordi man synes, man er nødt til at bruge nogle argumenter, der er stærke nok til at overbevise en tøvende offentlighed, når det så bagefter viser sig, at alt det, man sagde, byggede på fordrejelser, på fortielser, på undladelser og nogle gange på direkte usandheder?
Per Clausen (EL), 2006-05-24:
Det andet er: Mener fru Birthe Skaarup, som også nævnte det forebyggende arbejde i sit indlæg, ikke også, at det ville være meget vigtigt at sætte fokus på de ulighedsskabende elementer, der er i vores sundhed, og som handler om, at nogle mennesker udsættes for større stress og større nedslidning end andre, for også at få gjort noget systematisk ved det?
Marlene Harpsøe (DF), 2011-05-19:
Men man kan sige, at det at lave et helt nyt it-system hos politiet og så efterfølgende implementere det altså tager sin tid, og Socialdemokratiet har jo også haft mulighed for at præge den her udvikling, i og med at man jo sidder med i forligskredsen bag politiforliget.
Morten Messerschmidt (DF), 2007-12-11:
Vedrørende borgerinitiativet må hr. Aastrup Jensen jo være bekendt med, at med den måde, traktatforslaget er skruet sammen på, er der overhovedet ingen forpligtelse fra Kommissionens side til at fremkomme med noget som helst forslag eller initiativ initieret af, at man har indleveret en million underskriftet.
Aase D. Madsen (DF), 2001-01-17:
Jamen så vil kommunernes egne kontrollanter jo give grønt lys for, at bleen bliver vendt en ekstra gang, at fru Jensen kun kommer på toilettet én gang i døgnet eller bliver lagt i seng midt om eftermiddagen. Det altafgørende for kvalitetsnivauet i ældreplejen er samværet og den omsorg og respekt, de ansatte viser de ældre, og at kommunerne bruger ressourcer nok til, at der bliver tid til denne omsorg.
Kirsten Normann Andersen (SF), 2024-11-12:
Når det er sagt, vil jeg sige, at punktet nr. 2 i forhold til patienterstatningsudbetalinger giver okay mening, så længe vi sørger for, at Sundhedsstyrelsen stadig væk varetager tilsynet, altså det forhold, at tandlægerne skal indberette alle deres erstatningssager.
Per Clausen (EL), 2010-03-04:
Det var selvfølgelig lidt ærgerligt, at Venstres ordfører ikke gjorde noget ud af det, han lovede, nemlig at Venstre havde en lang række meget fremragende forslag, som man ville komme med, men beskedenhed og hensynet til forligspartiernes selvtillid betød åbenbart, at det skulle vi skånes for her.
Anne-Mette Winther Christiansen (V), 2008-11-18:
Det drejer sig om en ophævelse af revisionsbestemmelsen, og det er for at undgå dobbeltarbejde, at der er fremsat forslag om, at ministeriet erstatter undersøgelser i relation til lovovervågning, dog ikke for så vidt angår spørgsmålet om, hvorvidt personer med uddannelse over erhvervsuddannelsesniveau er tilgodeset med efteruddannelse i voksen- og efteruddannelsessystemet.
Thomas Skriver Jensen (S), 2023-05-31:
Derfor vil jeg bare spørge ind til igen: Hvad mener Enhedslisten der kan gøres nu og her for at sikre, at der er nogle hænder, der kan skabe den grønne omstilling, og at der kommer nogle kollegaer ude på sygehusene, sådan at vi kan skabe et bedre samfund?
Anni Svanholt (SF), 2000-12-01:
Det lykkedes så også denne gang i forbindelse med finanslovforhandlingerne, at vi fra regeringens side har fået tilsagn om, at nu laver man et udredningsarbejde med henblik på et nyt kulbrintebeskatningssystem, og vi er ganske godt tilfredse med, at det nu er lykkedes.
Per Clausen (EL), 2008-12-11:
Jeg vil gerne spørge fru Pernille Vigsø Bagge, om hun ikke kan bekræfte, at PISA-undersøgelsen fra 1995 skulle være lavet ca. 3 år efter, at den nuværende undervisningsminister tog en fortjent pause fra posten, og at man ikke kan udelukke, at resultatet i 1995 siger mere om den tidligere borgerlige regerings uddannelsespolitik, end den siger om SR-regeringens uddannelsespolitik.
Jesper Langballe (DF), 2003-01-24:
De massivt negative høringssvar og hele det oprør, der er i universitetsverdenen, særlig fra universiteterne i København og Århus, har bekræftet Dansk Folkepartis overbevisning: Dette lovforslag er en knytnæve mod universiteternes tradition for åndsfrihed og forskningskultur; det er med Københavns Universitets stærke og prægnante udtryk en markedsgørelse af uddannelse og forskning.
Nicolai Wammen (S), 2002-05-22:
Men jeg vil gerne for at være helt sikker på, at jeg har forstået statsministeren rigtigt, have afklaring på: Gav kommissæren over for statsministeren udtryk for at være fejlciteret i den artikel, der er i Politiken, og skal vi forstå det sådan, at kommissæren på baggrund af det møde, hun havde med statsministeren, ikke længere har kritik af Danmark i forhold til de punkter, der bl.a. fremgik af Politiken-artiklen?
Flemming Hansen (KF), 2003-02-19:
Lad mig først slå fast over for hr. Jens Peter Vernersen, hvad jeg gjorde i Trafikudvalget i går i et 2 timer langt samråd, og hvad jeg har gjort til de trafikpolitiske ordførere, at jeg ikke, jeg gentager, ikke har accepteret Arrivas planer om i perioden frem til 1. oktober at erstatte en række togafgange med busser. Der er tale om, at Arriva på min anmodning har givet mig en skriftlig og en mundtlig redegørelse for problemerne med selskabets drift, en redegørelse, som man samtidig gav til de trafikpolitiske ordførere.
Anders Samuelsen (LA), 2010-04-06:
Hvis man ikke gør noget, vil der blive sparet i de kommende år, fordi der ikke er noget at bruge af, når kagen bliver mindre, fordi der er for mange, der forlader arbejdsmarkedet – fordi de har en ordning, som tilskynder dem til at forlade arbejdsmarkedet, selv om de er raske og rørige – og der er for få, der kommer ind på arbejdsmarkedet.
Lars Boje Mathiesen (NB), 2020-09-08:
Markedet kigger i fremtiden ind i en bnp-stigning omkring 4,1 i 2021; derudover er der allokering af midler, hvor man ikke kan placere dem andre steder, som giver mening; så bliver der pumpet penge ud fra centralbankerne; og til sidst har C25-indekset en sammensætning, som gør, at man står stærkt på medicinalfirmaer.
Henrik Dam Kristensen (S), 2008-10-21:
Når man kigger på Schengen-statistikkerne og kigger på en række af de eksempler, som de kommer med, viser det sig rent faktisk, at den der fælles indsats fra myndighedernes side vel er den eneste chance, vi har, for at kunne bekæmpe den kriminalitet, som går på tværs af grænserne.
Kristian Jensen (V), 2003-04-08:
Dernæst har hr. Holger K. Nielsen desværre tilbragt dagen i sin egen verden, så hr. Holger K. Nielsen ikke har fulgt med i, hvad der er kommet fra topmødet, der var i Nordirland, hvor både Tony Blair og præsident Bush har sagt, at FN naturligvis skal spille en rolle i Irak efter krigen.
Charlotte Dyremose (KF), 2003-02-06:
Og jeg husker, at jeg efter fru Sandy Brincks ordførertale netop nævnte, at jeg altså ikke har nogen fornemmelse af, at forældrebestyrelsen, der jo trods alt også selv skal betale til madordningen, kunne forestille sig at fastsætte en pris, der var højere end det, maden koster.
Lene Espersen (KF), 2001-04-25:
Nu har vi flere gange under debatten fået præciseret, at det, der er problemstillingen, specielt når vi diskuterer flygtningeområdet, jo er, at det ikke er et spørgsmål om, at Danmark bare indbyder, når vi har lyst til det, men at vi rent faktisk er i den situation, at de andre skal sige god for, at vi skal være med.
Dennis Flydtkjær (DD), 2023-09-07:
Jeg synes jo, det er vigtigt, at vi kigger bredt på det, fordi det jo kun er godt, hvis nogle tager deres scooter til skole, og nogle kan tage en bil, men der, hvor der er et kæmpe problem lige nu, er jo netop i den kollektive transport, hvor man kan se, at trafikselskaberne rundtomkring stort set i hele landet lukker de små busruter.
Holger K. Nielsen (SF), 2005-06-08:
Det, han sagde, var, at ja, altså, vi har fået et fly, der ikke kan flyve, men det er også tilfældet i nogle af de andre lande, som også har købt Tårnfalken, og det er ikke helt så galt endda, for de andre firmaer, der har produceret et tilsvarende fly, er gået konkurs.
Mette Thiesen (NB), 2021-03-10:
Det er fuldstændig rigtigt, at både Dansk Folkeparti – det ved jeg i hvert fald fra, hvad jeg har hørt ordføreren sige tidligere – men også Nye Borgerlige går mere op i at værne om Danmark, end vi gør i at underlægge os internationale konventioner, som er lavet i en anden tid og med et andet formål.
Helge Adam Møller (KF), 1999-10-27:
Når jeg har en række principielle bemærkninger og synes, det er rimeligt at komme med dem her, så er det jo, fordi Det Konservative Folkeparti ikke er med i det forlig, som lige netop blev nævnt af Venstres ordfører. Vi har i mange år været med i et forlig, som har omfattet et bredt flertal af Folketingets partier, men vi valgte i april måned efter forhandlinger i mere end et år at stå uden for forliget, som er indgået mellem seks af de ti partier her i Folketinget.
Simon Kollerup (S), 2024-01-24:
Jeg forstår det sådan, at der til den her operation, måske endda belært af, hvad vi tidligere har oplevet, er nedsat en tværministeriel taskforce, og den har så til opgave at håndtere sådan en situation, hvis den måtte opstå, og hvor man, ud fra hvad der nødvendigvis må være en konkret og individuel vurdering, gør, hvad man kan for ikke at havne i en tilsvarende situation igen.
Mette Abildgaard (KF), 2023-04-18:
Et af de elementer, der faktisk ligger deri, men som ikke har fyldt så meget i den danske debat, er, at civilsamfundet og familien faktisk også spiller en større rolle i den model, så man eksempelvis går ind og oplærer en ægtefælle i at give støttestrømperne på, frem for at der skal komme en medarbejder og gøre det.
Bendt Bendtsen (KF), 2001-05-15:
Det er muligt, der er sket ændringer, siden vi spurgte for nogle måneder siden, men dengang fik vi at vide, at der var 37 danskere, der fik SU, mens de studerede medicin i udlandet. Med hensyn til hr. Frank Aaen er det jo muligt, at han er kommet ind i salen, efter at jeg holdt min tale.
Flemming Møller Mortensen (S), 2013-10-31:
De skal selv lægge ud for betalingen; de skal selv sørge for at få pengene refunderet, når de kommer tilbage; de skal selv sørge for at arrangere og betale transporten; og de skal sørge for at få en forhåndsgodkendelse, hvis det kræves af Danske Regioner der, hvor de bor.
Line Barfod (EL), 2007-05-31:
Nogle af de bud, de kommer med, er, at de skal have bedre løn, at de skal have flere hænder, så de får tid til at udføre deres arbejde, og så de også får frihed til, at de kan lave deres arbejde, i stedet for at de skal opstille alle mulige kontrolforanstaltninger, der skal undersøge og dokumentere i forhold til det private.
Maja Panduro (S), 2012-01-27:
I mine øjne er dette sammen med det, at vi har hævet den kriminelle lavalder igen, første skridt på en lang vej til at komme i gang med at tage rigtigt hånd om de børn, de unge mennesker, som er på vej ud på et skråplan, at komme i gang med at rette op på det helt skæve syn, der har været på børn i problemer, på kriminalitetstruede unge mennesker igennem de sidste 10 år i det her land.
Jeppe Kofod (S), 2001-04-26:
Folketinget opfordrer regeringen til at arbejde for - at Danmark fortsat prioriterer udviklingssamarbejdet med de mindst udviklede lande højt, og at fattigdomsbekæmpelse bliver det centrale tema på konferencen, - at der tages konkrete skridt - bl.a. med udgangspunkt i HIPC-initiativet - for at nå de internationalt anerkendte udviklingsmålsætninger, som er vedtaget under det seneste årtis FN-konferencer, herunder ikke mindst forpligtelsen fra »København + 5« til at halvere antallet af absolut fattige i verden inden år 2015, - at der med udgangspunkt i TRIPS-aftalerne tages klare initiativer, der sikrer de fattige landes adgang til global viden, ny teknologi og livsvigtig medicin, - en reel gennemførelse af løfterne om, at de rige lande giver 0,7 pct. af BNI i udviklingsbistand, herunder minimum 0,15 pct. af BNI i bistand til de mindst udviklede lande, og at Danmark fastholder det høje bistandsniveau, - at sikre de mindst udviklede lande fri adgang til de rige landes markeder, herunder sikre disse lande teknisk og økonomisk bistand, der giver dem reel mulighed for at indgå i den globale økonomi, og - at lokalt ejerskab, folkelig deltagelse og fattigdomsbekæmpelse opprioriteres i det internationale udviklingsarbejde, herunder og ikke mindst i IMF og Verdensbankens indsatser.«
Martin Henriksen (DF), 2018-05-08:
Men i de beregninger, som kommer fra Finansministeriet, Dansk Arbejdsgiverforening og andre med jævne mellemrum, og som viser, at de her mennesker bidrager så og så meget til statskassen, glemmer man jo meget behændigt at komme ind på, hvad det så koster i de tilfælde, hvor en dansker bliver holdt ude fra arbejdsmarkedet, fordi danskeren måske ikke kan konkurrere på den løn, fordi man måske underbetaler den udenlandske arbejdskraft.
Rune Lund (EL), 2018-11-22:
I optakten til det gik diskussionen meget på, at der skulle laves nogle frivillige aftaler – og ikke mindst Airbnb var meget central i diskussionen – for, at Airbnb ville aflevere indkomstoplysninger til skattemyndighederne, sådan at man kunne tjekke, om folk betalte den skat, de nu skulle, når de f.eks. udlejede deres bolig.
Frank Aaen (EL), 2001-04-18:
Synes hr. Keld Albrechtsen ikke, at det er noget urimeligt, at borgerlige politikere her i Folketinget gør hr. Keld Albrechtsen medskyldig i, hvad der skete i Sovjetunionen, når hr. Keld Albrechtsen - i øvrigt sammen med hr. Søren Søndergaard, hr. Søren Kolstrup og fru Jette Gottlieb - flere gange har stået foran den sovjetiske ambassade og demonstreret, end nogen borgerlig politiker nogen sinde i det her Folketing har gjort det? Og når vi i øvrigt ved, at de borgerlige politikere, de partier, der er her i Folketinget, f.eks. har støttet en hr. Pol Pot.
Jann Sjursen (KRF), 2002-03-12:
Når det er bare en lille smule interessant at få Venstres og hr. Jens Rohdes kommentar på det, hr. Langballe og hr. Krarup har sagt her i debatten i dag, så er det jo, fordi Dansk Folkeparti er aftalepartner, og fordi vi, i hvert fald nogle, har har den opfattelse, at det er Dansk Folkeparti, der i høj grad har trukket regeringen rundt i manegen i hele den debat omkring menneskerettighedscenteret, der har været.
Margrete Auken (SF), 2002-03-12:
Den sikring af uafhængigheden samt en infrastruktursikring i øvrigt vil jeg godt have bekræftet her, at hvis den er gal i det, man står med i forslaget, som vi ikke kender, og jeg først lige har fået i hånden nu, så er vi nødt til at kigge på det, for selvfølgelig vil regeringen leve op til Paris-principperne.
Anders Samuelsen (LA), 2017-01-19:
Det bliver der så svaret på i den første lange del af teksten i forslaget til vedtagelse, bl.a. ved at det bliver fastslået: »Folketinget beklager, at tyrkisk lovgivning forbyder borgerne og medierne at bruge betegnelsen »folkedrab« om begivenhederne, og finder, at dette udgør en urimelig begrænsning af såvel forskningsfriheden som ytringsfriheden uden hermed at forholde sig til anvendelsen af denne benævnelse.«
Mette Bock (LA), 2013-03-14:
Jeg besøgte Læsø Fiskefabrik her forleden dag og må konstatere, at denne fabrik, som lever af at forarbejde hummere, er i den situation, at de kan se ind i en fortvivlende sort og stor mur: Der kommer ikke nye fiskere, som kan sørge for, at deres produktion og meget store eksport kan fortsætte.
Jørgen Estrup (RV), 1998-04-23:
Jeg synes, det er vigtigt, at vi både i Europaudvalget og i Udenrigsudvalget får stillet de nødvendige spørgsmål, får lagt det nødvendige pres på og sikret den dialog med regeringen, som forhåbentlig fører til, at Danmark får lagt vægten de steder, hvor vi kan sikre en aftale, som både fører til miljøbestemmelser i MAI-aftalen, som sikrer det internationale samarbejde og de nationale muligheder for at fortsætte en stadig miljøregulering, og som også sikrer, at vi kommer længere omkring ILO-konventioner og andre muligheder for at beskytte arbejdstagerrettigheder.
Jørgen Arbo-Bæhr (EL), 2006-03-14:
Når nu fru Irene Simonsen sidder sammen med sine venner fra Dansk Industri og de siger, at de har masser af job, hvorfor spørger fru Irene Simonsen dem så ikke, hvorfor de ikke ansætter nogle af disse kontanthjælpsmodtagere, som ifølge beskæftigelsesministeren jo godt kan klare 5 timers ufaglært arbejde som avisbud eller rengøringsassistent eller sådan noget, fordi de har sådan en vis form for restarbejdsevne?
Anders Samuelsen (LA), 2017-03-14:
Jeg tror på en eller anden måde, at det, Enhedslisten er ved at gøre, er at give dem, som Enhedslisten egentlig ikke kan lide, en vetoret ved at sige, at der er noget, vi ikke må diskutere, fordi vi så bare risikerer, at de får indflydelse.
Katrine Robsøe (RV), 2024-02-08:
Jeg er dog også nødt til at understrege, at det er vigtigt for mig, at man i forhold til det arbejde, der så sættes i gang, og de penge og midler, der bliver fundet til den forskning, der skal laves, så sikrer sig, at det rent faktisk også kommer til at belyse det område, som mangler at blive belyst, og ikke bare alt muligt andet, sådan at vi ikke, når man har brugt de her midler på at undersøge noget, bagefter står og igen siger: Nå, det blev så ikke belyst ordentligt alligevel.
Kristian Thulesen Dahl (DF), 2011-02-24:
Ud over at man kunne spørge: Hvordan forestiller hr. Steen Gade sig, at man kan pille 1,1 mia. kr. ud af landbruget lige i den situation, de står i, og at det så ikke har nogen effekt på beskæftigelsen i landbruget og tilknyttede fødevareindustrier?
Dan Jørgensen (S), 2020-12-21:
Grunden til, at vi så ikke bare starter med lægge en afgift på f.eks. kød – det vil jo i sagens natur være det modsatte af det, man ønsker, for det vil jo så ikke være en ensartet afgift, det ville jo faktisk være en afgift, der ramte asymmetrisk, så det ville være det modsatte af ensrettet, men lad nu det ligge – er, at vi tror, det vil have for store ulighedsskabende effekter.
Margrethe Vestager (RV), 1998-04-21:
Der kan herved navnlig lægges vægt på, om skolen indgår i et fællesskab eller i et samarbejde med skoler, institutioner, fonde, virksomheder, foreninger m.fl., der indebærer en nærliggende risiko for, at skolen styres af andre; om skolens midler anvendes til formål uden for skolen; om skolens ledelse og lærere står i et juridisk eller økonomisk afhængighedsforhold til de parter, som jeg nævnte før, eller om skolens elever udfører arbejde, herunder indsamlings- og agitationsarbejde el.lign., på en måde, der er usædvanlig for skoleformen.
Marie Krarup (DF), 2021-11-23:
Men jeg synes faktisk, at der er en problematik i at indføre noget på ét område, som så risikerer at få andre områder til at blive udsultet, så derfor synes jeg da, at man sagtens kan sige, at vi genoptager forhandlingerne om en forbedret lov, hvor vi så også inddrager ældreområdet og det specialiserede socialområde.
Villy Søvndal (SF), 1999-12-03:
Den ene er, at vi har afsat 8 mio. kr. i år 2000 og 9 mio. kr. i hvert af de efterfølgende 3 år, altså i alt 35 mio. kr. til en bedre indsats specifikt rettet mod dette område og til støtte for Livslinjen.
Lars Aagaard (M), 2025-12-03:
I forhold til den opgave, som Ea Energianalyse skal lave, vil jeg sikre, at det følges af metodenotater, og at der er transparens om det, og jeg vil ekstremt gerne organisere, at spørgeren og andre medlemmer af Tinget, hvis de har lyst til det, også kan komme over og få forklaret det og få det gennemgået.